Սեսիլյա Բո

Սեսիլյա Բո (ֆր.՝ Cecilia Beaux Cecilia Beaux , մայիսի 1, 1855(1855-05-01)[…] կամ 1855, Ֆիլադելֆիա, Փենսիլվանիա, ԱՄՆ - սեպտեմբերի 17, 1942(1942-09-17)[…] կամ 1942, Գլոստեր, Էսեքս շրջան, Մասաչուսեթս, ԱՄՆ), ամերիկացի նկարիչ։


== Կյանք և ստեղծագործական գործունեություն ==
Ապագա նկարչի հայրը ֆրանսիացի էր, մայրն՝ ամերիկացի։ Մոր վաղաժամ մահից հետո Սեսիլյան և նրա քույրը դաստիարակվել են մայրական գծի հարազատների կողմից։ Սեսիլյան 1871 թվականից սկսել է նկարչության դասեր ստանալ իր հորաքրոջից, այդ ժամանակ նա հետաքրքրվել է հիմնականում պատմական և կրոնական նկարներով։ Ունենալով մեծ տաղանդ, սովորել է հոլանդացի նկարչի մոտ, իսկ 1877 թվականից` Փենսիլվանիայի ակադեմիայում։ 1885 թվականին Ֆիլադելֆիայում  ցուցադրված նրա առաջին կտավը («Մանկության վերջին օրերը») մեծ հաջողություն է ունեցել։ Երկու տարի անց նույն կտավը ցուցադրվել է Փարիզում և կրկին դրական արձագանք է գտել արվեստի քննադատների կողմից։
1888 թվականին Սեսիլյա Բոն մեկնել է Եվրոպա, որտեղ հաճախել է Փարիզի Ժյուլիանի ակադեմիա և Կոլարոսի ակադեմիա, ուսումնասիրել է հին վարպետների ստեղծագործությունները Անգլիայի և Իտալիայի թանգարաններում։ Սեսիլյա Բոյի ֆրանսիացի ուսուցիչների շարքում էին Թոնի Ռոբերտ-Ֆլյուրը և Ուիլյամ Ադոլֆ Բուգրոն։ Նկարիչը մասնակցել է 1889 թվականի փարիզյան համաշխարհային ցուցահանդեսին և արժանացել մրցանակի։
1900 թվականին Սեսիլյա Բոն վերադարձել է Միացյալ Նահանգներ, ապրել և ստեղծագործել է Նյու Յորքում, որտեղ հիմնականում զբաղվել է դիմանկարային նկարչությամբ՝ հայտնի քաղաքական և մշակութային գործիչների պատվերներով։ 1902 թվականից դարձել է Դիզայնի ազգային ակադեմիայի անդամ։ Սեսիլյայի վրձնին են պատկանում Ժորժ Կլեմանսոյի, ԱՄՆ նախագահ Թեոդոր Ռուզվելտի կնոջ` Էդիթ Ռուզվելտի և նրա դստեր, ծովակալ Դեյվիդ Բիթիի և ուրիշների դիմանկարները։ 1942 թվականին նկարիչը պարգևատրվել է Ամերիկյան արվեստի և գրականության ասոցիացիայի ոսկե մեդալով։
Նրա հայտնի ուսանողների թվում է նկարիչ արվեստագետ Ալիս Քենթ Սթոդարդը։
Սեսիլյա Բոն մահացել է 87 տարեկան հասակում, 1942 թվականի սեպտեմբերի 17-ին, Մասսաչուսեթս նահանգում։ Նրան հուղարկավորել են Բալա Սինվինում, Փենսիլվանիա։


== Պատկերասրահ ==

		
		
		
		


== Ծանոթագրություններ ==


== Գրականություն ==
Grafly, Dorothy. "Cecilia Beaux" in Edward T. James, Janet Wilson James, and Paul S. Boyer, eds. Notable American Women, 1607–1950: A Biographical Dictionary (1971)
Beaux, Cecilia. Background with Figures: Autobiography of Cecilia Beaux. Boston and New York: Houghton Mifflin, 1930.
Goodyear, Jr., Frank H., and others., Cecilia Beaux: Portrait of an Artist. Pennsylvania Academy of the Fine Arts, 1974. Library of Congress Catalog No. 74-84248
Tappert, Tara Leigh, Cecilia Beaux and the Art of Portraiture. Smithsonian Institution, 1995. 1-56098-658-1
Chisholm Hugh, ed. (1911)։ «Beaux, Cecilia»։ Encyclopædia Britannica 3 (11th ed.)։ Cambridge University Press 


== Արտաքին հղումներ ==
Սեսիլյա Բո Archived 2012-07-16 at the Wayback Machine. Օնլայն հանրագիտարան
Սեսիլյա Բո Archived 2004-12-13 at the Wayback Machine. Ամերիկյան արվեստի Սմիթսոնյան թանգարան
Սեսիլյա Բո, 1863-1968, Ամերիկյան արվեստի Սմիթսոնյան թանգարանի արխիվում
Տիկին Ջոն Վիլեր Լայվիթի դիմանկարը, 1885, Սեսիլյա Բոյի տատիկը, Վեստմորլենդի Ամերիկյան թանգարան, Գրինսբուրգ, ExplorePAHistory.com -ում
Էմե Էռնեստա և Էլիզա Սեսիլյա, Երկու քույր, Երկու ընտրություն, Փենսիլվանիայի պատմության և կենսագրության ամսագիր, հունիս 2000, pp. 249–291
Սեսիլյա Բո, Վաշինգտոն Փոստ, մարտի 9, 2008, washingtonpost.com
Նյու Յորքի կանանց արվեստի ակումբի ցուցահանդեսի կատալոգում: Archived 2019-04-10 at the Wayback Machine.